মানসিক ভারসাম্যহীন এক মহিলাকে ধর্ষণের অভিযোগে নাম জড়াল বিজেপি কর্মীর

জলপাইগুড়ি: মানসিক ভারসাম্যহীন এক মহিলাকে ধর্ষণের (Woman Physically Assaulted) অভিযোগ উঠল জলপাইগুড়িতে (Jalpaiguri)। অভিযোগে নাম জড়াল এক বিজেপি কর্মীর। দলীয় কার্যালয়ে ডেকে নিয়ে ধর্ষণের অভিযোগ। অভিযোগের ভিত্তিতে জলপাইগুড়ির বিবেকানন্দ পল্লীর নিতাই রায় নামে এক বিজেপি কর্মীকে আটক করে পুলিশের হাতে তুলে দিলেন উত্তেজিত জনতা। অভিযুক্তকে গ্রেফতার করেছে কোতোয়ালি থানার পুলিশ। বুধবার তাকে আদালতে হাজির করা হবে পুলিশ জানিয়েছে। ঘটনা কে চক্রান্ত এবং অভিযুক্ত দলের কেউ নন বলে দাবি জলপাইগুড়ি জেলা বিজেপির। যদিও বিজেপির দাবি, ধৃত ব্যক্তি তাদের দলের সঙ্গে যুক্ত নন।

বিজেপির একটি স্থানীয় পার্টি অফিসে মহিলাকে ডেকে ধর্ষণ করা হয় বলে অভিযোগ স্থানীয় বাসিন্দাদের।ঘটনাটি জানাজানি হতেই এলাকায় উত্তেজনা ছড়ায়। অভিযুক্ত কর্মীকে ধরে পুলিশের হাতে তুলে দেয় বাসিন্দারা। পুলিশ ওই কর্মীকে আটক করে থানায় নিয়ে যায়। পরে অভিযুক্তকে গ্রেফতার করে পুলিশ। অন্যদিকে বিজেপির দাবি, অভিযুক্ত দলের কেউ নয়। ইচ্ছে করে বিজেপির নাম জড়ানো হচ্ছে।তৃণমূল নেতৃত্বের বক্তব্য, “গতকাল রাতে বিজেপির কার্যালয়ে ওই মহিলাকে নিয়ে গিয়ে ধর্ষণ করেন অভিযুক্ত। তখন মহিলা চিৎকার করেন। আওয়াজ পেয়ে স্থানীয় বাসিন্দারা দৌড়ে আসেন। বিজেপি নেতারা বড় বড় কথা বলেন। আর তাঁদের দলের কর্মীই কার্যালয়ে নিয়ে গিয়ে মানসিক ভারসাম্যহীন মহিলাকে ধর্ষণ করছেন।